
Referat
Subsemnatul Cardoşi Nicolae, director al Direcției de Asistență Socială Boldeşti-Scăeni, propun inițierea şi înaintarea spre analiză şi aprobare consiliului local a Proiectului de Hotărâre privind aprobarea Planului anual de acțiune privind serviciile sociale administrate şi finanțate din bugetul local al oraşului Boldeşti-Scăeni, având în vedere următoarele:
Potrivit art. 112 alin. (3) lit. b) din Legea asistenţei sociale nr. 292/2011, autorităţile administraţiei publice locale au obligația de a elabora un Plan anual de acţiune privind serviciile sociale administrate şi finanţate din bugetul consiliului local,
În concordanţă cu prevederile H.G. nr. 797/2017 pentru aprobarea regulamentelor cadru de organizare și funcționare ale serviciilor publice de asistență socială și a structurii orientative de personal, cu modificările şi completările ulterioare şi a Planului de acţiune pentru implementarea Strategiei de dezvoltare pe termen mediu a serviciilor sociale pentru perioada 2019-2024 aprobat prin H.C.L. nr. 177/18.12.2018, Direcția de Asistență Socială elaborează planul anual de acţiune privind serviciile sociale administrate şi finanţate din bugetul consiliului local şi îl propune spre aprobare consiliului local. Acesta cuprinde date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare a serviciilor din fonduri publice, bugetul estimat şi sursele de finanţare. 

În raport de cele expuse, propun inițierea Proiectului de Hotărâre privind aprobarea Planului anual de acțiune privind serviciile sociale administrate şi finanțate din bugetul local al oraşului Boldeşti-Scăeni şi supunerea acestuia aprobării Consiliului local.



Vă mulțumesc!
Director D.A.S.
……………………..




